Selle raamatu eelkäijaks võib pidada Martin Halliku 2001. a TÜ ajaloo osakonnas kaitstud ja publitseeritud doktoritööd, mis aga ajaliselt hõlmab veelgi pikemat perioodi - lisaks Tartu Keiserliku Ülikooli ajale ka  Eesti Vabariigi Tartu Ülikooli orientalistikat kuni Teise maailmasõjani: Martin Hallik. Tartu Ülikooli õppejõudude ja kasvandike osast humanitaarorientalistikas (1802-1940). - Dissertationes Historiae Universitatis Tartuensis 4. Tartu: Tartu Ülikooli Kirjastus, 2001, 267 lk. Sama autoritetandemi sulest on ilmunud ka mahukas algupärane islami poliitilist ajalugu käsitlev raamat:Hallik, Martin; Klaassen, Olaf-Mihkel. Taaveti tähest Talibani langemiseni. Tallinn: Argo, 2004, 424 lk.